El Tour de França del 2021 és la 108a edició del Tour de França, una de les tres grans voltes ciclistes. L'inici de la prova (el "Gran Départ") estava programat a Copenhaguen; però es va transferir a Brest a causa de l'impacte de la pandèmia de la COVID-19 sobre l'Eurocopa de futbol del 2020, que va ser posposada al 2021 i que tenia la capital danesa com la seu de quatre partits. Les dates del Tour també es van modificar per tal de no coincidir amb els Jocs Olímpics de Tokyo, que també s'havien de celebrar el 2020 i es van reprogramar al 2021. Aquest hagués estat el primer cop que el Tour de França visités Dinamarca, circumstància que es donarà el 2022, quan el país organitzi el "Grand Départ" del Tour del 2022.